** REGIONALNA TURISTIČKA ORGANIZACIJA SANDŽAKA**

Ul. Stevana Nemanje br. 2, 36300 Novi Pazar, R. Srbija

mob: +381 62 265099

Matični broj: 17863061 PIB: 108545920

www.rtosandzak.org

rtosandzak@gmail.com  
eko.tonp@gmail.com

konkursrtosandzak@gmail.com

**NAGRADNI FOTO KONKURS**

**-JESEN U SANDŽAKU-**

**2024.**

**-JESEN U SANDŽAKU-**

Regionalna turistička organizacija Sandžaka organizuje nagradni FOTO KONKURS pod nazivom -JESEN U SANDŽAKU-2024.Konkurs je otvoren od 1.10-15.11.2024.godine.Fotografije poslate nakon navedenog roka neće biti uzete u razmatranje.Stručni žiri će izabrati 5 najlepših fotografija koje će biti nagrađene.Fotografije je potrebno poslati na mejl adresu [konkursrtosandzak@gmail.com](mailto:konkursrtosandzak@gmail.com) Neophodno je da fotografije budu originalne (autorske) – njihova autentičnost će se proveravati.

– Fotografije za konkurs moraju biti kvadratne ili pravougaone (uspravne), visoke rezolucije (podešavanje telefona na najveće moguće fotografije, ako slikate telefonom) i sačuvane u originalnoj veličini.Pozivamo sve ljubitelje fotografije da zabeleže omiljena mesta, pejzaže i lokalitete u Sandžaku sa temom jeseni.

**CILJ KONKURSA**

Cilj konkursa je potraga za najlepšim fotografijama radi promocije Sandžaka kao jednistvene turističke destinacije u Republici Srbiji.

**OSNOVNE PROPOZICIJE**

* Na Foto konkursu mogu učestvovati fizička lica starija od 16 godina, iz zemlje I inostranstva, a učešće na konkursu je besplatno.
* Na Konkursu ne mogu učestvovati zaposleni u Regionalnoj turističkoj organizaciji Sandžaka;
* Poslate fotografije ostaju u trajnom vlasništvu Regionalne turističke organizacije Sandžaka;
* Fotografije koje su prodate drugom licu ili korišćene u marketinške, humanitarne ili druge svrhe ne mogu biti deo konkursa;
* Organizator zadržava pravo diskfalifikacije fotografija koja ne zadovoljavaju zadate kriterijume bez prethodnog obaveštavanja učesnika;
* Potrebno je da zapratite stranicu RTO Sandzak **@rtosandzaka (instagram)**

**PROPOZICIJE ZA FOTOGRAFIJE**

* Fotografije moraju biti napravljenje isključivo na teritoriji Sandžaka
* Fotografije ne mogu biti starije od 2 godine
* Svaki učesnik moze poslati najviše 5 svojih fotografija
* Minimalna dimenzija duže strane fotografije mora biti 3.000 ph, najmanje 94-300 dpi, u JPEG format, do 10 mb moraju odgovarati temi konkursa.

**PRIPREMA I OBLEŽAVANJE FOTOGRAFIJA**

* Fotografije moraju biti izvorne, bez intervencija u vidu montaže ili grafičke obrade dela, koje menjaju kompoziciju I elemente. Nije dozvoljena obrada fotografija, osim osnovne digitalne obrade, poput uobičajene korekcije boje/kontrasta.
* Svi radovi moraju biti popisno obeleženi, tako što svakom radu autor treba da doda svoje Ime I Prezime I lokaciju fotografisanja prilikom prijavljivanja .

**TRAJANJE KONKURSA I DOSTAVA FOTOGRAFIJA**

Rok za slanje fotografija je od 1.10.-15.11.2024.godine.

Rok za preuzimanje nagrada je 30.11.2024.godine.

Prijave i radovi šalju se na we transferom na mejl konkursrtosandzak@gmail.com.

Za dodatne informacije možete nas kontaktirati na brojeve telefona:

* 062265099

U polju sadržaja elektronske pošte prilikom slanja fotografija OBAVEZNO upisati:

* Ime I prezime autora,
* Godina rođenja,
* Mesto I država prebivališta,
* Mail adresu,
* Broj telefona,
* Mesto I godinu nastanka fotografije.

Učešće na konkursu podrazumeva, da je učesnik:

**SAGLASAN/NA DA SE LIČNI PODACI MOGU KORISTITI U SVRHU FOTO KONKURSA.**

**TAKOĐE, DA USTUPA FOTOGRAFIJE ČIJI JE VLASNIK AUTORSKIH PRAVA NA SLOBODNO KORIŠĆENJE REGIONALNOJ TURISTIČKOJ ORGANIZACIJI SANDŽAKA I PRIHVATA SVE USLOVE KONKURSA.**

**IZBOR FOTORAFIJA**

* Stručni žiri će izabrati 5 najboljih fotografija.
* Sve fotografije izabrane od strane stručnog žirija biće objavljene na facebook I Instagram stranici Regionalne turističke organizacije Sandžaka (**rtosandzaka**), gde će biti I glasanje za najlepšu fotografiju koja će biti posebno nagrađena.
* Stručni žiri će biti u sastavu od 3 člana, koje bude imenovala Regionalna turistička organizacija Sandžaka.

**AUTORSKA PRAVA**

* Svaki učesnik konkursa mora biti autor ili nosilac autorskih prava za fotografiju koju prijavljuje na konkurs.
* Organizator se obavezuje da, u slučaju korišćenja fotografija, vidljivo označi autora.
* Autor se odriče nadoknade za reprodukovanje radova na sajtu, publikacijama, katalozima, plakatima I drugim štampanim materijalima Regionalne turističke organizacije Sandžaka.
* Radovi dostavljeni organizatoru radi učešća na konkursu “Jesen u Sandzaku” se ne vraćaju. Autori ustupaju svoje fotografije na korišćenje portalu Regionalne turističke organizacije Sandžaka I odriču se prava na bilo kakvu finansijsku ili drugu nadoknadu.
* Organizator ne snosi odgovornost za eventualno kopiranje, neovlašćeno objavljivanje I sl. prispelih I objavljenih fotografija.
* Sve prijavljenje fotografije ne smeju sadržati nikakvo kriminalno delo/aktivnost, niti ugrožavati građanska prava I zakone. Takođe, ne smeju se kršiti autorska prava, pravila niti javna svojina ili pravo na privatsnost bilo kojeg trećeg lica. Zabranjeno je dodavanje logo-a, logotipa, “watermark”-a I sličnih oznaka na fotografijama.
* Organizator nije odgovoran za sve netačne ili nepotpune informacije od strane učesnika ili mogućih tehničkih I softverskih problema web programa-aplikacije Konkursa, kao ni z amoguće probleme u slučaju kompjuterskih virusa I drugih neovlašćenih intervencija I ostalih tehničkih problema.
* Organizator može koristiti prispele radove u svrhu promocije Sandžaka, bez plaćanja naknade, zadržavajući pravo prilagođavanja, aranžiranja, izmene ili obrade fotografije ( u smislu pripreme za objavu) bez dodatnog odobrenja ili saglasnosi autora.

Autori su saglasni da njihove fotografije budu objavljenje na sajtu, na društvenim mrežama i štampanim medijima Regionalne turističke organizacije Sandžaka, sa jasnom naznakom ko je autor I svojim učešćem prihvataju uslove konkursa.

**IDENTIFIKACIJA NAGRAĐENIH I PREUZIMANJE NAGRADA**

* Organizator će obavestiti nagrađenog učesnika telefonom ili mejlom koji je dostavio o načinu i vremenu preuzimanja nagrade, odnosno pružiti sve ostale informacije od značaja za ostvarivanje prava na nagradu.
* Ukoliko nagrađeni učesnik prekrši pravila konkursa, a naročito ako seuzdrži od dostavljanja podataka od značaja za utvrđivanje identiteta prilikom preuzimanja nagrade, Organizator neće izvršiti dodelu nagrade tom licu.

**PUBLICITET**

* Ukoliko ostvare pravo na nagradu, učesnici su saglasni da se njihovi podaci o ličnosti (ime I prezime I mesto I država prebivališta) mogu, od strane Organizatora, objaviti i koristiti u obliku štampanog, zvučnog, foto i video materijala, bez plaćanja bilo kakve naknade.
* Uzimanjem učešća u Konkursu, učesnici prihvataju pravila Konkursa I iskazuju saglasnost da Organizator ima pravo na eksploataciju svih podataka poslatih elektronskom poštom, bez naknade, bez bilo kakvih ograničenja I bez obaveze pribavljanja dodatnih saglasnosti**.**

**IZMENA PRAVILA**

* Organizator zadržava prava na promenu bilo koje od navedenih pravila Konkursa, bez prethodnog obaveštavanja korisnika.
* Izmena pravila mora biti javno dostupna u okviru sajta Regionalne turističke organizacije Sandžaka.

**PREKID KONKURSA**

* Konkurs se može prekinuti u slučaju više sile ili nepredviđenih okolnosti o čemu će učesnici biti obavešteni putem pismenog obaveštenja na sajtu Regionalne turističke organizacije Sandžaka www.rtosandzak.org
* Regionalna turistička organizacija Sandžaka ne odgovara za eventualni prekid konkursa.